

Бүген Татарстан Республикасы Дәүләт Советы бинасында парламентның утыз өченче сессиясе дәвам итә.

Искәртәбез, 2017 елның 26 октябрендә утыз өченче сессия эшендә тәнәфес игълан ителгән иде. Көн тәртибендә дүрт мәсьәлә калды – Татарстан Республикасы законнары торышы турында нотык, Законлылык һәм хокук тәртибе комитеты эше турында хисап, Татарстан Республикасы Дәүләт Советының аерым карарларына үзгәрешләр кертү турында һәм Татарстан Республикасы дәүләт телләрен һәм Татарстан Республикасында яшәүче халыкларның туган телләрен укыту һәм өйрәнү турында.

Бүген Татарстан Республикасы Президенты Рөстәм Миңнеханов Бөтендөнья банкының Россия Федерациясендәге директоры һәм даими вәкиле Андраш Хорваи белән очрашты.

Очрашу Татарстан Республикасы Хөкүмәте Йортында узды. Анда шулай ук Татарстан Республикасы Президенты ярдәмчесе Альберт Нәфыйгин, Эшкуарлар хокукларын яклау буенча Татарстан Республикасы Президенты каршындагы вәкаләтле вәкил Тимур Нагуманов, Бөтендөнья банкы экспертлары һәм белгечләре катнашты.

“Халык контроле” системасына 2017 елның 10 аенда 43,5 меңнән артык гариза килгән, бу 2016 елның шушы чорына караганда 14%ка күбрәк. Шул ук вакытта хәл ителгән гаризаларның өлеше дә югары – 75%. Бу хакта бүген Татарстан Республикасы Министрлар Кабинетында узган брифингта Татарстан Республикасында Кеше хокуклары буенча вәкил Сәрия Сабурская хәбәр итте.

Брифингта “Халык контроле” системасының 2017 елның 10 аендагы эшчәнлегенә нәтиҗә ясадылар.

Бүген Татарстан Республикасы Президенты Рөстәм Миңнеханов "ГМС төркеме" ҖЧҖ генераль директоры Артем Молчанов белән көннең икенче яртысында очрашты.

Чара ТР Хөкүмәте Йортында узды.

Рөстәм Миңнеханов һәм Артем Молчанов багланышлар мөмкинлекләре юнәлешләре турында, шул исәптән сәнәгать юнәлеше турында сөйләштеләр.

Бүген Татарстан Республикасы Президенты Рөстәм Миңнеханов Алкоголь һәм спиртлы продукция әйләнеше өлкәсендә тикшереп тору советының чираттагы утырышын уздырды.

Утырыш Татарстан Республикасы Хөкүмәте Йортында видеоконференцэлемтә рәвешендә узды, утырышта республиканың кайбер мунициципаль районнары вәкилләре дә катнашты.

Төп тема – 2017 елның 9 ае эчендә алкоголь һәм спиртлы продукция базарындагы вәзгыять турында фикер алышу.

Бүген Татарстан Республикасы Президенты Рөстәм Миңнеханов "Россия - Ислам дөньясы" стратегик караш төркеме координаторы Вениамин Поповка "Фидакарь хезмәт өчен" Татарстан Республикасы медален тапшырды. Дәүләт бүләге "республиканың халыкара элемтәләре үсешенә, рухи-әхлакый кыйммәтләрне саклау, тынычлыкны һәм динара татулыкны сакалуга керткән өлеше" өчен тапшырылды.

Бүген Казан Кремлендә Татарстан Республикасы Дәүләт Киңәшчесе Минтимер Шәймиев Казакъстан Республикасының Казандагы Генераль консулы Әсхәт Нускабай белән очрашты.

Казакъстан Республикасының Казандагы Генераль консуллыгы 2012 елда ачыла. Әсхәт Нускабай беренче Генераль консул булды, тиешле срогы узу сәбәпле Татарстанда үзенең эшчәнлеген тәмамлый. Алга таба ул үзенең дипломатик эшчәнлеген Санкт-Петербургта дәвам итәчәк.

Бүген Татарстан Республикасы Президенты Рөстәм Миңнеханов Россия-Мисыр эшлекле советы рәисе Михаил Орлов белән очрашты.

Очрашуда катнашучылар Мисыр компанияләре белән эшлекле багланышларны үстерү буенча уртак гамәлләр турында, сәүдә һәм инвестицияләр өлкәсендә конкрет проектлар эшләү өлешендә хезмәттәшлек мәсьәләләре турында фикер алыштылар.

Бүген Татарстан Республикасы Президенты Рөстәм Миңнеханов «Шишеҗам» Төркия компаниясе генераль директоры Әхмәт Кырман белән очрашты.

Татарстан Республикасы Хөкүмәте Йортында узган очрашуда Татарстан Республикасы Премьер-министры урынбасары – Татарстан Республикасы сәнәгать һәм сәүдә министры Альберт Кәримов, Татарстан Республикасы Президентының халыкара мәсьәләләр буенча киңәшчесе Радик Гыйматдинов, Татарстан Республикасы төзелеш, архитектура һәм ТКХ министры Ирек Фәйзуллин, «Алабуга» СҖТ МИЗ» АҖ генераль директоры Тимур Шаһивәлиев катнашты.

Татарстан президенты Рөстәм Миңнеханов республика халкын Татарстан Республикасы Конституциясен кабул итүгә 25 ел тулу белән котлады.
Рәсми Татарстан